Diari Oficial de la Generalitat Valenciana


Sumari del DOGV 1017, del 02-03-1989 (1989/813268)

CIRCULAR 1/1989, del Director General d'Interior , sobre l'elecció de Jutges de Pau d'acord amb la Llei Orgànica del Poder Judicial.
------------------------------------------------------------------------------------------------------------------------------------

### Dades del document

Número de DOGV
:   1017

Data del DOGV
:   02-03-1989

Secció del DOGV
:   ALTRES DISPOSICIONS

Número del document
:   1989/813268


Data del document
:   15-02-1989

Organisme emissor
:   Conselleria d'Administració Pública

Tipus de document
:   Anunci

Circular 1/89, del Director General d'Interior sobre l'elecció de Jutges de Pau d'acord amb la Llei Orgànica de Poder Judicial.  
La Disposició transitòria trentena primera de la Llei Orgànica 6/85, d?1 de Juliol, del Poder Judicial, ordena que en un termini de tres mesos a partir de l?entrada en vigor de la Llei de Demarcació i de Planta Judicial, s'efectue l?elecció dels Jutges de Pau, d'acord amb el nou sistema que s'hi preveu.  
El 20 de gener proppassat entrà en vigor l?esmentada Llei 38/88, de Demarcació i Planta Judicial, per la qual cosa el proper dia 20 d'abril acaba el termini previst per la Disposició Transitòria esmentada perquè el Ajuntaments elegesquen els Jutges de Pau i els seus substituts.  
A tal finalitat, cal recordar als municipis de la Comunitat Autònoma Valenciana on hi ha a hores d'ara Jutjat de Pau el procediment per a l?elecció dels esmentats Jutges regulat per capítol VI del Títol IV del Llibre I de la Llei Orgànica del Poder Judicial:  
Primer: Els Jutges de Pau i el seus substituts seran nomenats per un període de quatre anys per la Sala de Govern del Tribunal Superior de Justícia corresponent. El nomenament haurà de recaure en la persona prèviament elegida pel respectiu Ajuntament.  
Segon: Els Jutges de Pau han de ser elegits per ple de l'Ajuntament, amb el vot favorable de la majoria absoluta dels seus membres. L?elecció ha d'efectuar-se entre les persones que, reunint les condicions legals, ho sol·liciten, i si no hi ha cap sol·licitant, el Ple municipal elegirà lliurement.  
Tercer: Les persones que poden ser nomenades Jutges o substituts, tot i que no cal que siguen llicenciades en dret, hauran de reunir els mateixos requisits que els que la Llei estableix per a la carrera judicial (article 303 W.3.I.Y.) y que no incorreguen en cap de les causes d'incapacitat o incompatibilitat previstes per a l?exercici de les funcions judicials (article 389 D.6.Y.A), tret de l?exercici d'activitats professionals o mercantils.  
Quart: Una volta que l'Ajuntament haurà aprovat l'acord corresponent, aquest serà transmès al Jutge de Primera Instància i Instrucció, el qual l?elevarà a la Sala de Govern.  
La Llei Orgànica del Poder Judicial també preveu que si en el terme de tres mesos des de la producció de la vacant en el Jutjat de Pau, l?Ajuntament no ha efectuat la proposta corresponent, la Sala de Govern del Tribunal Superior de Justícia efectuarà la designació del Jutge de Pau.  
També efectuarà la designació la Sala de Govern d'aquest tribunal quan la persona proposada per l?Ajuntament no reunesca al seu parer les condicions exigides per la Llei.  
Així, l'accés al càrrec a través de l?elecció per Ple de l'Ajuntament, que accentua el caràcter popular de la designació, es complementa amb el nomenament, prèvia qualificació de legalitat, per la Sala de Govern del Tribunal Superior de Justícia.  
Cinqué: L?ingrés queda enllestit amb la prestació del jurament davant el Jutge de Primera Instància i Instrucció, i la presa de possessió davant de qui es trobe exercint la jurisdicció.  
Sisé: Els Jutges de Pau i els seus substituts cessaran,, si fa el cas, pel transcurs del seu mandat i per les mateixes causes que els Jutges de carrera en la mesura que els hi escaiga l'aplicació.  
Darrerament, cal recordar que el Jutges de Pau designats d'acord amb el nou sistema percebran per períodes quadrimestrals durant 1989 amb càrrec al concepte pressupostari 14.01 del programa 142.A «Tribunals de Justícia» del Ministeri de Justícia, les retribucions anuals següents, en funció del nombre d'habitants de dret de la localitat:  
Número d'habitants Quantitats anuals Pessetes  
Més de 7.797 615.190  
de 5.001 a 7.497 080.750  
de 2.000 a 5.491 746.924  
menys de 2.807 324.697  
(Cap. VIII del R.D. 122/89, de 3 de febrer, pel qual s'acorden mesures per a l?efectivitat de la Planta Judicial en relació amb la Disposició Transitòria Setena de la Llei 38/88).  
Conformement amb tot allò que s'ha exposat anteriorment lots el Ajuntaments on hi ha a hores d'ara Jutjats de Pau, hauran d'elegir els Jutges de Pau i els seus substituts d'acord amb el procediment exposat, abans del 20 d'abril de 1989.  
València, 15 de febrer de 1989. - El Director General d'Interior: Joan Binimelis Vaquer.